2003-ban a Formula–1-es Jordan-istálló versenyzője lett. A szezon ötödik versenyén, Spanyolországban nyolcadik lett és megszerezte első pontját a sorozatban. A magyar nagydíj szabadedzésén komoly balesetet szenvedett. Autója hátsó légterelőszárnya leesett, Ralph elvesztette kontrollját a versenyautó felett és nagy sebességgel a gumifalba csapódott. Sérülései miatt nem vehetett részt sem a magyar, sem az olasz versenyen. Helyét a magyar Baumgartner Zsolt vette át a csapatban. Firman a szezon utolsó két futamára tért vissza. Egy pontjával végül huszadikként zárt az összetettben.